Red (qoʻshiq)
„Red“ amerikalik qoʻshiqchi va qoʻshiqnavis Taylor Swift ijro etgan qoʻshiqdir. 2012-yilning 2-oktyabrda xonandaning Red nomli toʻrtinchi studiyaviy albomining ikkinchi promo-singlli sifatida iTunesda eʼlon qilingan. Musiqiy jihatdan „Red“ qoʻshigʻi country, soft-rok va pop-rok janrlaridagi qoʻshiq hisoblanadi. „Red“ qoʻshigʻi Avstraliya, AQSh, Birlashgan Qirollik, Kanada, Irlandiya va Yangi Zelandiya mamlakatlari chartlarida eng sara 30 talik safidan oʻrin olgan. Billboard Hot 100 chartida oltinchi pogʻonagacha koʻtarilgan. Hot Country Songs chartida 42 hafta davomida ikkinchi pogʻonani egallab turgan hamda buning ortidan Swiftning chartda eng uzoq muddat qolgan qoʻshigʻiga aylangan. 2017-yilning noyabr holatiga koʻra, „Red“ qoʻshigʻi AQSh boʻylab ikki million raqamli nusxada sotilgan. 2018-yilning iyulida Amerika ovoz yozish assotsiatsiyasi tomonidan platina sertifikati bilan taqdirlangan.